recursal/SuperWikiNEXT-32B huggingface dataset:
*En annen artikkel omhandler sultanatet Mataram*
**Kongedømmet Mataram** var et indifisert kongedømme med hovedtyngde i det sentrale Java mellom 700-tallet og 900-tallet. Kongedømmets senter ble flyttet fra det sentrale Java til Øst-Java av Mpu Sindok. Flyttingen kan ha vært motivert av et utbrudd av vulkanen Merapi eller av en maktkamp.

Den første kongen av Mataram var Sanjaya, som fordrev sailendraene fra Java og etterlot seg inskripsjoner i stein. Det monumentale hinduistiske tempelet Prambanan i nærheten av  ble bygget av kong Daksa. Kong Dharmawangsa forordnet oversettelsen av Mahabharata til gammeljavanesisk i 996. 

Kongedømmet brøt sammen mot slutten av Dharmawangsas regjeringstid under militært påtrykk fra Srivijaya. Airlangga, en sønn av Udayana av Bali og en slektning av Dharmawangsa gjenopprettet kongedømmet (inklusive Bali) under det nye navnet Kahuripan.

Herskerliste
------------

* Sanjaya (835-838)
* Pikatan (838-850)
* Kayuwani (850-898)
* Balitung (898-910)
* Daksa (910-919)
* Tulodong (919-924)
* Wawa (924-929)
* Mpu Sindok (929-947)
* Sri Istana Tunggawijaya (947-985)
* Dharmawangsa (985-1006)

Eksterne lenker
---------------

* Janvas tidlige historie
* Sailendra
**Kongedømmet Toledo** (spansk: *Reino de Toledo*) var et kongerike på Den iberiske halvøy som ble opprettet etter at Alfonso VI av León og Castilla erobret byen Toledo i 1085. Det fortsatte eksistere i navnet fram til 1833 da det offisielt ble underlagt Spania.

Historie
--------

I april 1065 beleiret emiren Al-Muqtadir fra Zaragoza byen Barbastro. Guvernøren, grev Ermengol II av Urgel, ble drept i et utfall, og noen få dager senere falt også byen for muslimene. De spanske og franske garnisonene ble lagt under sverdet, som det heter, det vil si de ble halshugget. Det ble også slutten på pave Alexander IIs korstog mot maurerne i Iberia.

På omtrent samme tid brøt Al-Muqtadir forbindelsene med Castilla, og Ferdinand I av León, *el Magno* («den store»), også greve av Castilla, ledet en straffeekspedisjon til Zaragoza, erobret Alquézar og dro deretter inn Valencia. Til tross for at emir Al-Mamun av Toledo betalte tributt til Castilla, ledet han en hær inn for å støtte sin svigersønn, emir Abd al-Malik. Al-Mamun kom deretter til å avsette Abd al-Malik og la Valencia inn under *taifa* Toledo. Ferdinand I ble livsfarlig syk og trakk seg fra slagmarken. Han døde i desember 1065 og hans rike ble delt mellom hans tre sønner: Sancho II i Castilla; Alfonso VI i León; og García II i Galicia.

I mai 1085, etter med dyktighet å ha klart å sette flere muslimske konger opp mot hverandre og beseiret en sammenslutning av *taifaer* (muslimske kongedømmer) fra Sevilla, Badajoz og Zaragoza, var Alfonso VI i stand til å gå inn i byen Toledo. Sistnevnte *taifa* ble underlagt Castilla og byen ble gjort til hovedstad i det forente kongedømme León og Castilla. Landområdene til det tidligere *taifa* forble stridsemne for langvarige kamp med muslimske naboer som varte fram til slaget ved Las Navas de Tolosa i 1212, og det samtidige herjingen og blodbadet av jødene i Toledo samme år.

Det tidligere muslimske Toledo ble et underrike av det kristne riket tilhørende kronen i Castilla, men hadde sitt eget hoff og herskere. Da landområdene ble mer ensartet ble det på 1700-tallet omtalt som «Nye Castilla», således skille det sørlige området av Castilla fra de nordlige som ble kalt for «Gamle Castilla». Det gamle kongedømmet Toledo ble oppløst i 1833, og dets land og besittelser ble delt opp og fordelt i flere provinser i det moderne Spania.

Referanser
----------

1. ↑   Lewis, David Levering (2009): *God's Crucible: Islam and the Making of Europe, 570-1215*, W. W. Norton & Company, s. 354
2. ↑   Grosser, P.E. & Halperin, E.G.: «Jewish Persecution - History of AntiSemitism - Lesser Known Highlights of Jewish International Relations in The Common Era». *SimpleToRemember.com - Judaism Online*.
3. ↑   Grosser, Paul E.; Halperin, Edwin G.; ordord av St. John, Robert; innledning av Littell, Franklin H. (1979): *Anti-Semitism : the causes and effectos of a prejudice*. Secaucus, N.J.: Citadel Press. ISBN 0806507039
**Radio Television Afghanistan** (**RTA**; persisk: ‏رادیو تلویزیون ملی افغانستان) er det statlige kringkastingsselskapet i Afghanistan. Dette statlige organet har to nasjonale TV-stasjoner, Afghanistan National Television (ANTV) og RTA (som bærer samme navn som organisasjonen). Det har også en radiostasjon, Radio Afghanistan, samt Radio Television Afghanistan Musicians og Radio Afghanistan Theatre, der de to sistnevnte er dedikert til henholdsvis musikk og teaterstykker. Radio Television Afghanistan har hovedkvarter i Kabul, men også regionale kontorer. For tiden har selskapet rundt 3 000 ansatte. Radio Afghanistan er operatør for Radio Kabul.

Etter at Taliban kom til makten ble det forbudt å sende fjernsynssendinger. Etter Talibans fall mot slutten av 2001 ble det igjen lov å se på fjernsyn og tillatt å spille musikk over radio. Overføringene finner fremdeles sted i begrenset omfang. Radio Afghanistan sender 18 timer i døgnet, hvorav sju timer sendes på mellom- og kortbølger og når ut til ca. 50 % av landet. I løpet av de resterende elleve timene blir det sendt programmer regionalt i Kabul på FM.

Eksterne lenker
---------------

* (en) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** MusicBrainz
 |
**Jo Leinen** (født 6. april 1948 i Bisten) er en tysk advokat og politiker (SPD). Han har fra 1999 vært medlem av Europaparlamentet, hvor han er formann for komitéen for konstitusjonelle spørsmål.

Utdannelse og yrke
------------------

Han studerte jus og tok sin første juridiske statseksamen i 1972. Deretter studerte han europeisk integrasjon ved Europa-colleget i Brugge frem til 1973. I 1976 tok han sin andre juridiske statseksamen, og virket fra 1977 til 1984 som advokat i Freiburg im Breisgau. Samtidig var han visepresident for det europeiske miljøkontoret i Brussel fra 1979 til 1984.

Politisk virke
--------------

Leinen var Europasekretær i SPDs ungdomsorganisasjon fra 1977 til 1979. I samme periode var han også president for Jeunes Européens fédéralistes. Han var medlem av SPDs miljøkommisjon (1977–85), styret i SPD i Saarland (1985–99) og SPDs Europakommisjon (1996–98).

Fra 1985 til 1994 var han miljøvernminister i den tyske delstaten Saarland, og deretter medlem av landdagen i samme delstat frem til han ble innvalgt i Europaaparlamentet.

Fra 1997 har han vært president for Unionen av europeiske føderalister. I 2003 ble han også valgt til visepresident i den internasjonale Europabevegelsen.

Referanser
----------

1. ↑   Munzinger Personen, Munzinger IBA 00000017369, besøkt 9. oktober 2017[Hentet fra Wikidata]
2. ↑   lpksaar.de, besøkt 28. mai 2020[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Jo Leinen – kategori av bilder, video eller lyd på Commons Rediger på Wikidata
* Jo Leinen på Twitter Rediger på Wikidata

* Jo Leinen på Facebook Rediger på Wikidata
* (en) Jo Leinen hos Europaparlamentet Rediger på Wikidata

  


|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** Munzinger (iba)
 |
Må ikke forveksles med Radio Norge.
**Radio Norge** var en militær norsk sambandsstasjon tilhørende UNIFIL som var operativ i hovedsak fra 1978 til 1990. Det militære kallesignalet var LBL1.
Radiostasjonen som var underlagt sambandstroppen i Norbatt var hovedkommunikasjonskanalen mellom operativ avdeling i Norge og Den norske FN-styrken i Libanon. 

Stasjonen kommuniserte ved hjelp av telegrafi, telefoni og fjernskrivning på høyfrekvente radiobølger til militære radiostasjoner i Norge.[] Den hadde en maksimalt utstrålt effekt på 1 kW og hadde de siste årene to separate 17-elements retningsstyrte sende- og mottaksantenner.[]
Radiostasjonen hadde felttelefonisamband med alle norske militære avdelinger fra grensen mot Syria i øst til Middelhavet i vest.
Radio Norge videreformidlet også radiosendingene fra NRK Utenlandssendingen til Radio Norbatt.[]
I noen år formidlet stasjonen også sivil trafikk over Rogaland radio med sivilt kallesignal Norbatt/LG2J.

Stasjonen ble lagt ned høsten 1990 da satellittstasjonen «Veksler Norge» overtok radiotrafikken på telefoni, samtidig som trafikken over fjernskrivning ble ført fra bataljonsekspedisjonen. Radio Norge fungerte i flere måneder som reservestasjon og ble brukt en rekke ganger i 1991 på grunn av svikt på satellittsambandet.[]

Eksterne lenker
---------------

* Radio Norge LBL1/LG2J
Jacob Zieglers trykte nordenkart, 1532 eller 1536
**Jakob Ziegler** (født ca. 1470-71 i Landau an der Isar i Bayern, død august 1549 i Passau) var en tysk humanist, teolog, geograf, matematiker og karttegner.

Biografi
--------

Zieglers nordenkart er det første hvor Norge er orientert nord-syd, ikke øst-vest. Nordenkartet er ett av åtte kart—de andre syv viser Palestina—i Zieglers bok om Bibelens land *Quae intus continentur Syria, Palestina, Arabia, Aegyptus, Schondia, Holmiae...*, utgitt i Strasbourg i 1532. Zieglers verk ble også utgitt i 1536 og nordenkartene fra 1532 og 1536 er identiske.

Nasjonalbiblioteket eier et udatert manuskript til Zieglers bok  ført i pennen av hans faste skriver, Martin Richter. Boken tilhørte tidligere Sir Thomas Phillipps samling. Nordenkartet i den håndskrevne boken er ikke identisk med Zieglers trykte kart fra 1532/36. Den viktigste forskjellen er hvordan Grønland er fremstilt; både på det håndtegnede og det trykte kartet henger Grønland sammen med Skandinavia, men på det håndtegnede er Grønland vist som en halvøy mens det på det trykte er vist som et stort kontinent som fortsetter utenfor kartets rammer.

Under et opphold i Roma kom Ziegler i kontakt med det nordiske katolske eksilmiljøet der flere fremstående geistlige forsynte ham med bakgrunnsstoff om Norge og Sverige. Blant disse var den norske erkebiskop Erik Valkendorf og dennes etterfølger Olav Engelbrektsson samt den svenske erkebiskop Johannes Magnus, kartografen Olaus Magnus’ bror.

Verker
------

* *Jacobi Zigleri ex Landau Bauariae contra Heresim Valdensium libri quinque* (Leipzig 1512)
* *Libellus adversus Jacobi Stunicae maledicentiam, pro Germania*
* *Catalogus omnium Erasmi Roterodami lucubrationum* (Basel 1523)
* *Historia Clementis VII. Pont. Rom.*
* *Jacobi Ziegleri, Lancavi, Bavari, In C. Plinii de Naturali Historia librum secundum commentarius, quo difficultates Plinianae, praesertim astronomicae, omnes tolluntur. ... Item, Georgii Collimitii, et Joachimi Vadiani, in eundem secundum Plinia scholia quaedam.* Henricus Petrus, Basel 1531.
* *Quae Intus Continentur Syria, Palestina, Arabia, Aegyptus, Schondia, Holmiae, Regionum Superiorum* (= *Schondia*). Straßburg 1532.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑  Richter, Martin , Ziegler, Jacob. *Ms.4° 917 Jacob Zieglieri Landavi Bavari in Palestinam.* CS1-vedlikehold: Flere navn: forfatterliste (link)

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Deutsche Biographie **·** BIBSYS **·** VIAF **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** LIBRIS **·** SUDOC **·** NKC **·** ICCU **·** BNE
 |
**Jacob Wulfsberg** (født 14. januar 1751 i Tønsberg, død 16. august 1826 i Drammen) var byfogd i Christiania.

I 1777 ble han cand. jur. i København og fra 1790 byfogd i Tønsberg. I denne stillingen ivret han for opprettelsen av det første norske universitet, og ville at dette skulle legges til Tønsberg. I 1798 ble han byfogd i Drammen, i 1802 byfogd og politimester i Christiania. Han gjennomførte moderne politimetoder og skal bl. a. selv ha patruljert Christianias gater i forkledning under etterforskningen av forskjellige forbrytelser. I den egenskap var han medlem av kommisjonen som oppklarte drapet på Saksebøl og dømte Peter Westerstrøm til døden for dette i 1809. Han ble også benyttet under etterforskningen av postrøveriene i Østfold 1815 og 1816, og hadde en vesentlig andel i oppklaringen av disse og den følgende henrettelsen av postrøveren Brede Nord i 1817. Fra 1808 av var han sorenskriver i Eiker, Modum og Sigdal sorenskriveri, og justisråd fra 1809.

Wulfsberg var sønn av presten Niels Wulfsberg d. e. og Abigail Achton. Han var gift første gang med Inger Helvig Seberg, annen gang med Anne Henrikke Stoltenberg. Han var far til Niels Wulfsberg d. y. og Gregers Winther Wulfsberg.

Kilder
------

* P. Holmsen (1884): *Christiania Politis Historie*

|  |  |
| --- | --- |
| Oppslagsverk/autoritetsdata | Drammen byleksikon **·** Historisk befolkningsregister **·** BIBSYS **·** Geni **·** VIAF
 |
**Burisma Holdings Limited** (ukrainsk: Бурісма Холдингс) er et holdingselskap for en gruppe selskaper som utvikler og utnytter ukrainske naturgassreserver. Selskapet er basert i Kiev i Ukraina, men registrert i Limassol på Kypros. 

Burisma Holdings har operert i det ukrainske markedet for naturgass siden 2002. Det er et av de største private produsentene av naturgass i Ukraina. Det eies av den ukrainske oligarken Mykola Zlotsjevskyj gjennom hans selskap Brociti Investments Limited (ukrainsk: Бросіті Інвестментс Лімітед). Burismas datterselskaper omfatter blant andre Esko-Pivnitsj, Pari, Persja Ukrainska Naftogazova Kompanija, Naftogaz Garant, KUB-Gas og Astroinvest-Ukraine.

Referanser
----------

1. ↑  
Lucian Kim (4. oktober 2019). «What To Know About The Ukrainian Company At The Heart Of Trump's Biden Allegations». *NPR*. Arkivert fra originalen 6. oktober 2019. Besøkt 28. februar 2021.
2. ↑  
«Ukraine Gas Upstream: Opportunities down the road» (PDF). Office of the National Investment Council of Ukraine. 2017. s. 13–14. Arkivert fra originalen (PDF) 16. november 2019. Besøkt 28. februar 2021.
**Datarapportering** er prosessen med å samle inn og levere data for å gi et grunnlag for nøyaktige analyser av de faktiske forhold. Unøyaktig datarapportering kan føre til svært uinformert beslutningstaking basert på sviktende grunnlag. 

Mens dataanalyse har til hensikt å forvandle data og informasjon til innsikt, så kan datarapportering sees på det foregående steget som har til oppgave å oversette rådata til informasjon. Når data ikke rapporteres kalles det underrapportering, mens det motsatte problemet fører til falske positiver.

Datarapportering kan være svært utfordrende. Eksempelvis kan folketellinger ansette hundretusener av arbeidere for å klare å telle alle innbyggerne i et land. Lærere bruker data fra studenters oppgaver for å bestemme karakterer, og mobiltelefonprodusenter er avhengige av salgsdata fra forhandlere for å bestemme hvilke modeller de skal øke produksjonen av. Effektiv styring av nesten ethvert selskap er avhengig av nøyaktige data.

Referanser
----------

1. 1 2  «Reporting vs. Analysis: What’s the Difference?». Arkivert fra originalen 23. februar 2018. Besøkt 8. april 2020.
2. ↑  «Now Hiring: US Census Workers».
3. ↑  «Want to get paid for counting? Census is hiring».
***Jacobin*** er et venstreorientert kvartalstidsskrift basert i New York, USA. Det beskriver seg selv som «den ledende stemmen på amerikansk venstreside, som tilbyr sosialistiske perspektiver på politikk, økonomi og kultur».

Blant tidsskriftets bidragsytere kan nevnes Yanis Varoufakis, Hilary Wainwright, Kareem Abdul-Jabbar, og Jeremy Corbyn.

Historie
--------

Magasinet begynte som en nettavis i september 2010, men utvidet til trykket magasin senere samme år. Navnet *Jacobin* stammer fra boka *The Black Jacobins: Toussaint L'Ouverture and the San Domingo Revolution* av forfatteren C. L. R. James, der James tilskriver de de svarte haitiske revolusjonære en større renhet i forhold til idealene fra den franske revolusjon enn de «hvite jakobinerne».

Referanser
----------

1. ↑  Jacobin Magazine > About
2. ↑  Bookforum > Blog > This is what you need to know
3. ↑  Revue Période > Jacobin Magazine: entretien avec Bhaskar Sunkara

Eksterne lenker
---------------

* (en) Offisielt nettsted Rediger på Wikidata

* (en) Jacobin Magazine – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | ISSN **·** ISSN
 |
**Bulguksa** (hangul: 불국사; hanja: 寺) er et buddhistisk tempel i provinsen Nord-Gyeongsang i Sør-Korea.

Templet ble oppført i 528, men ble seinere forlatt. Det ble gjenoppbygget i 751 under Gim Daesong for å berolige foreldrenes sjeler. Byggverket stod klart i 774 og templet fikk sitt nåværende navn. Templet ble renovert av kongedømmene Goryeo og Joseon. Under Japans invasjon mellom 1592 og 1598 ble bygningene brent ned til grunnen. En gjenoppbygning ble påbegynt i 1604, fulgt av cirka 40 renoveringer fram til 1805. Som med mange kloster, forfalt det på 1800-tallet på grunn av Koreas undertrykkelse av buddhismen. Men templene tiltrakk seg allikevel japanske forskeres interesse, og den japanske okkupasjonsmyndigheten gjennomførte en stor restaurering i 1924. Etter andre verdenskrig ble tempelet neglisjert før en gjennomførte restaurering av enkelte deler i 1966. Med den store restaureringen mellom 1969 og 1973 under president Park Chung-hee, fikk Bulguksa sitt nåværende utseende.

Templet anses å være et mesterverk fra den buddhistiske kunstens *gylne æra* i kongeriket Silla. Bulguksa omtales iblant som *Buddhalandets tempel* og det oppbevares mange nasjonale skatter der.

På tempelområdet finns to pagoder, noe som er uvanlig. Den jordiske og de to himmelske boningarna manifesteres i Bulguksa; den jordiske med en Shakyamuni Budda *Lotus Sutra*, de himmelske med Amitabha Budda *Avatamska Sutra*

Det store tempelområdet ligger mitt mellom to gårdstun. Mitt på det ene tunet ligger *Daeungjeon*, bygget som huser Shakyamuni-Buddhan. På den andre tunet ligger *Geungnakjeon*, paradisbyggverket som huser de sju skatters bro *Chilbogyo*.

I 1995 ble Bulguksa satt opp på UNESCOs Verdensarvsliste sammen med grottene i Seokguram.

Eksterne lenker
---------------

* Offisielt nettsted Rediger på Wikidata

* (en) Bulguksa – kategori av bilder, video eller lyd på Commons Rediger på Wikidata

* (en) Bulguksa – galleri av bilder, video eller lyd på Commons Rediger på Wikidata
* (en) National Heritage - Bulguksa
* (en) UNESCO World Heritage Centre - Seokguram Grotto and Bulguksa Temple
* (no) Korea arkitektur hos Store norske leksikon


| * v
* d
* r
Verdensarvsteder i Sør-Korea (liste) |
| --- |
|  | 
* Grottetempelet i Seokguram og Bulguksatempelet (1995)
* Haeinsatempelet, oppbevaringssted for Tripitaka Koreana (1995)
* Jongmyohelligdommen (1995)
* Changdeokgungpalasset (1997)
* Hwaesongfestningen (1997)
* Steindyssene i Gochang, Hwasun og Ganghwa (2000)
* Gyeongju (2000)
* Vulkanøya Jeju (2007)
* Joseondynastiets kongegraver (2009)
* Folkemuseene Hahoe og Yangdong (2010)

Årstallene angir når stedet ble tatt opp på verdensarvlisten
 | Sør-Koreas flagg |
| Kategori:Verdensarven i Sør-Korea |

Portal: Korea

|  |  |
| --- | --- |
| Oppslagsverk/autoritetsdata | World History Encyclopedia **·** GeoNames
 |
**Daniel Gillis** (født 28. juli 2002) er en alpinist fra Guilford i Connecticut i USA, som representerer klubben Burke Mountain Academy.

Idrettskarriere
---------------

### Sesongen 2018/19

Gillis deltok i sitt første FIS-renn i desember 2018, i storslalåm i Sugarloaf i USA. Under det østerrikske juniormesterskapet i alpint kom han på 17.-plass i storslalåm, 27.-plass i super-G og 19.-plass i kombinasjonen, og under det østerrikske mesterskapet kom han på 22.-plass i super-G, 19.-plass i kombinasjonen og 16.-plass i storslalåm. I mars deltok han i USAs juniormesterskap i alpint, og kom der på 28.-plass i super-G, 16.-plass i storslalåm og 36.-plass i slalåm.

### Sesongen 2019/20

Han deltok i alpint under Vinter-OL for ungdom 2020. Der kom han på 25.-plass i super-G, der Adam Hofstedt fra Sverige vant. I den påfølgende kombinasjonsslalåmen kjørte seg opp til 19.-plass i kombinasjonen. I storslalåm kjørte han ut, og i slalåm kom han på 20.-plass. Han deltok også i parallellslalåm for mikslag, der han deltok sammen med Nicola Rountree-Willians. De tapte kvartfinalen mot Frankrike på tie-break, og endte på sjetteplass.

Gillis deltok i flere renn i kontinentalcupen Nor-Am Cup i alpint 2019/20, og fikk 28.-plass i super-G i Whiteface Mountain i februar som beste enkeltplassering. Dette ga 3 poeng i Nor-Am Cup denne sesongen, og han endte på 144.-plass totalt. Under USAs juniormesterskap i alpint i slutten av februar kom han på 16.-plass i super-G, 18.-plass i storslalåm og 31.-plass i slalåm.

Referanser
----------

1. 1 2   www.lausanne2020.sport, besøkt 12. januar 2020[Hentet fra Wikidata]
2. 1 2  FIS - *Daniel Gillis - Results*, besøkt 13. mars 2020.
3. ↑  Lausanne 2020 - *Alpine Skiing - Men's Super-G* Arkivert 10. januar 2020 hos Wayback Machine. besøkt 11. mars 2020.
4. ↑  Lausanne 2020 - *Daniel Gillis* Arkivert 14. januar 2020 hos Wayback Machine. besøkt 13. mars 2020.
5. ↑  Lausanne 2020 - *Alpine Skiing Parallel Mixed Team Event - USA* Arkivert 18. januar 2020 hos Wayback Machine. besøkt 13. mars 2020.
6. ↑  Laisanne 2020 - *Alpine Skiing: Parallel Mixed Team Event 1/4 Final 3* Arkivert 18. januar 2020 hos Wayback Machine. besøkt 13. mars 2020.
7. ↑  FIS - *Cup Standings - Nor-Am Cup - 2020*, besøkt 13. mars 2020.

Eksterne lenker
---------------

* (en) Daniel Gillis – Olympedia Rediger på Wikidata

* (en) Daniel Gillis – FIS (alpint) Rediger på Wikidata

* (en) Daniel Gillis – TheSports.org Rediger på Wikidata
* (en) Profil hos Vinter-OL for ungdom 2020 Arkivert 14. januar 2020 hos Wayback Machine.
**Sprinkle Network** var et svensk pyramidespill som opererte fra Göteborg i 2003 og 2004. Selskapet ble ledet av Stefan Byding.

Med utsikter til rask fortjeneste investerte tusenvis av personer opptil 240.000 kroner i konseptet. Selskapets visjon var å selge billige merkevarer på internett. Dette viste seg å kun være et skalkeskjul for å kunne verve nye personer som kunne investere i selskapet. I 2004 ble selskapet slått konkurs.

Kjente idrettsprofiler ble rekruttert som toppselgere av Sprinkle Network. Det ble også bløffet om avtaler med kjente selskaper som IKEA og Statoil.

I praksis var Sprinkle Network en gjenoppståelse av *Svenska Konsumentgruppen* som var navnet som ble brukt i markedsføringen av Global Consumer Group i Sverige. Ved kollapsen av Sprinkle Network forsvant mange av medlemmene over til pyramideselskapet Eurosmart.

Referanser
----------

1. ↑  Pyramideselskap skylder millioner Hegnar Online
2. ↑  Pyramideselskap begjært konkurs Hegnar Online
3. ↑  Praktikant tvingades arbeta tolv timmar varje dag Arkivert 30. januar 2011 hos Wayback Machine. Borås Tidning
***Hatamus gressitti*** er en biller som hører til gruppen hornbiller i familien skarabider (Scarabaeidae).

Utseende
--------

En middelsstor (gjerne ca. 25 millimeter), avlang, blankt mørkbrun hornbille. Hannen har et kort horn i pannen, men de mangler de kraftige hornene man ser hos mange andre hornbiller. Pronotum har små men dype, spredte punktgroper. Beina er kraftige, men fotleddene ganske tynne, leggene med kraftige tenner på yttersiden, den er mer langbeint enn de fleste andre hornbiller. Dekkvingene mangler markerte punktstriper og er skinnende blanke.

Levevis
-------

Lite ser ut til å være kjent om biologien til denne slekten.

Utbredelse
----------

Arten er utbredt på Ny-Guinea.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Stammen Oryctoderini
						* Slekten *Hatamus* Sharp, 1877
							+ ***Hatamus gressitti*** Endrödi, 1971

Kilder
------

* Dynastidae du monde- sjekkliste over artene Arkivert 5. august 2013 hos Wayback Machine.
* Nettside om arten

Eksterne lenker
---------------

* *Artikkelen har ingen egenskaper for arter i Wikidata*
**Exoplanet Data Explorer**, også kalt **Exoplanet Orbit Database**, er et astronomisk nettsted. Nettstedet vedlikeholder en database over alle kjente og kandidater til eksoplaneter med individuelle sider for hver planet og en komplett interaktiv katalog.

Nettstedet lister opp objekter med inntil 24 Jupitermasser, mens Extrasolar Planets Encyclopaedia inkluderer objekter opptil 20 Jupitermasser. Ingen av nettstedene følger definisjonen til Den internasjonale astronomiske union på 13 Jupitermasser.

Referanser
----------

1. ↑  The Exoplanet Orbit Database, Jason T Wright, Onsi Fakhouri, Geoffrey W. Marcy, Eunkyu Han, Ying Feng, John Asher Johnson, Andrew W. Howard, Jeff A. Valenti, Jay Anderson, Nikolai Piskunov
2. ↑  Catalog of Nearby Exoplanets, R. P. Butler, J. T. Wright, G. W. Marcy, D. A Fischer, S. S. Vogt, C. G. Tinney, H. R. A. Jones, B. D. Carter, J. A. Johnson, C. McCarthy, A. J. Penny, The Astrophysical Journal, Volume 646, Number 1, 2006

Eksterne lenker
---------------

* Offisielt nettsted

Portal: Astronomi
**Hasmukhray Vrajlal Yajnik** (gujarati: હસુ યાજ્ઞિક; født 12. februar 1938 i Rajkot i fyrstestaten Rajkot, død 10. desember 2020 i Ahmedabad i Gujarat i India), bedre kjent som **Hasu Yajnik**, også transkribert **Hasu Yagnik** var en redaktør og forfatter som skrev på gujarati. Han skrev romaner, noveller, kritikker,folklore og fortellinger for barn. 

Han var professor i gujarati ved flere regjeringscolleger i Gujarat. Hans produksjon var på tyve romaner, tre samlinger med noveller, to fengselsfortellinger, fire middelalderfortellinger og kritikker av fire middelalderverker. Han redigerte tolv verker om folkelitteratur og seks arbeider med barnelitteratur.

Han var *registrar*  for Gujarat Sahitya Akademi i Gandhinagar fra 1982 til 1996, og grunnlegger og *managing trustee* av *Meghani Lokvidya Sanshodhan Bhavan* i Ahmedabad fra 1996 til 2005.

Han døde 10. desember 2020 av covid-19 i Ahmedabad i en alder av 82 år.

Referanser
----------

1. ↑   opinionmagazine.co.uk[Hentet fra Wikidata]
2. ↑  Bardi, Pietro (2002). *Indian Folklore Research Journal* **(engelsk)**. National Folklore Support Centre. s. 78.
3. ↑  Pandya, Pravin (11. desember 2020). «સાહેબની વિદાય». *Opinion Magazine* **(gujarati)**. Besøkt 13. desember 2020.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** SUDOC **·** NLA
 |
Akrobatikk er ofte det samme som balansekunst eller ekvilibristikk. Denne unge kinesiske ekvilibristen balanserer på et tårn av løse sylindre. Foto fra 2008.
**Balansekunst**, **ekvilibristikk** eller **ekvilibrisme** omfatter flere typer underholdningskunster eller idrettsøvelser som krever særlig god balanse av utøverne, for eksempel linedans, sjonglering, akrobatikk og andre gymnastiske kunststykker og krevende turnøvelser.

Ordene brukes oftest i overført betydning. Eksempler kan være uttrykk som «diplomatisk balansekunst», om utfordrende meglinger eller behandlinger der små nyanser gir store utslag og motstridende interesser og hensyn må avveies med stor fintfølelse for at resultatet skal bli riktig og rettferdig, «språklig ekvilibrisme», om teknisk imponerende ordkunst, eller «musikalsk ekvilibrisme», om tilsvarende teknisk fingerferdighet og annen uvanlig fysisk kroppsbeherskelse innen musikk.

Annet
-----

* Balansekunst, norsk tittel på en historisk roman skrevet av den kanadiske forfatteren Rohinton Mistry, utgitt i 1995
* *Balansekunst – en bruksbok for mestring av alkohol*, en faktabok av Fanny Duckert, utgitt i 1991
* Balansekunst (forening), en norsk medlemsorganisasjon for likestilling og mangfold i kulturlivet

Se også
-------

* Akrobatikk, gymnastiske kunststykker, særlig på sirkus
**Landsforeningen for Pårørende innen Psykisk helse** (LPP) er en landsomfattende ideell interesse- og brukerorganisasjon for pårørende innen psykisk helse. Organisasjonen har 28 lokallag over hele landet. LPP har om lag 2300 medlemmer. Foreningen ble stiftet i 1996. Annethvert år samles delegater fra lokallagene til landsmøte. Landsmøtet vedtar blant annet vedtekter, årsregnskap, årsberetninger, handlingsplaner og rammebudsjett for organisasjonen. LPPs landsmøte velger også landsstyre. Landsstyreleder for perioden 2019 - 2021 er Christine G. Lingjærde og nestleder er Carl Fredrik Aas. Daglig leder er Anne-Sophie Redisch.

LPP arbeider for at pårørende for å vise at pårørende er en ressurs og en viktig del av løsningen for den som er syk, og at deres erfaringer skal tas på alvor av helsevesenet og kommunene. LPP er en pådriver for å styrke tilbudet innen psykisk helsevern ved å bedre kommunikasjon mellom brukere, pårørende, behandlere og myndigheter. Organisasjonen er partipolitisk uavhengig og livssynsnøytral. Organisasjonens 3 hovedpilarer er:

* Verdighet - et samfunn kjennetegnes av hvordan de behandler sine svakeste
* Omsorg - både for de psykisk syke og deres pårørende
* Løsninger - lokalt og sentralt

LPP tilbyr diverse aktiviteter og tjenester for pårørende i regi av lokallagene rundt om i landet, samt en landsdekkende rådgivningstelefon for pårørende i samarbeid med PIO-senteret.

Eksterne lenker
---------------

* (no) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Jiří Starek** (født 25. mars 1923 i Močovice, død 25. september 2011 i Karlovy Vary) var en tsjekkisk komponist. Starek har utdannelse fra Praha Academy of Music som elev av Vaclav Talich og Karel Ancerl. Fra 1952 til 1968 var han dirigent for Praha Radios Symfoniorkester, fra 1964 også sjefdirigent for Praha Radio-orkester.
Ved siden av sitt arbeid i den tsjekkoslovakiske Radio i Praha, arbeidet han 1963–1968 som kunstnerisk leder for kammerensemblet Collegium Musicum Pragense.
I 1961 og 1962 var Starek sjefdirigent for Praha Musikkteater og var blant annet ansvarlig for den tsjekkiske premieren på operaen «Aufstieg und Fall der Stadt Mahagonny» av Berthold Brecht og Kurt Weill.

I 1968 emigrerte Starek og startet en internasjonal karriere. Han bosatte seg etterhvert i Frankfurt am Main.
Han ledet Radio Symfoniorkestret i Berlin, Stuttgart RSO, RSO München, Frankfurt Radio Symfoniorkester, München-Filharmonien, Stuttgart Filharmonien, Bamberg Symfoniorkester, Hamburg Symfoniorkester, Berlin Symfoniorkester, Oslo Filharmoniske Orkester BBC Scottish Symphony Orchestra, BBC Concert Orchestra, San Francisco Chamber Orchestra, City of London Sinfonia, Sydney Symphony Orchestra og Melbourne Symphony Orchestra.

I årene 1976 til 1980 var han sjefdirigent for Sinfonietta RIAS Berlin, 1981–1984 sjefdirigent og kunstnerisk leder for Trondheim Symfoniorkester, 1988 gjestedirigent for West Australia Symphony Orchestra i Perth og i 1996/1997 – 1998/1999 sjefdirigent for Praha Nasjonal Opera.
Starek arbeidet også en årrekke som dekan ved Musikkhøyskolen i Frankfurt am Main.

I 1990 vendte Starek tilbake til sitt fødeland hvor han bosatte seg i Praha. I 2003 ble Starek honorære sjefdirigent for Karlsbad Symfoniorkester, i 2005 ble han fast sjefdirigent i samme orkester, en posisjon han hadde til 2010.

Starek har gjort en rekke innspillinger med forskjellige orkestre, blant annet har han spilt inn flere norske verk med Trondheim Symfoniorkester i den tiden han var kunstnerisk leder der.
I 2008 ble Starek hedret av den tsjekkiske stat med utmerkelsen «Artis Bohemiae Amicis» for sitt bidrag til formidling av tsjekkisk kultur .

Referanser
----------

1. 1 2   Gemeinsame Normdatei, besøkt 11. mai 2014[Hentet fra Wikidata]
2. 1 2   Tsjekkias nasjonale autoritetsdatabase, NKC-identifikator js20030519017, besøkt 23. november 2019[Hentet fra Wikidata]

Eksterne lenker
---------------

* (en) Jiri Starek på Discogs Rediger på Wikidata

* (en) Jiri Starek på MusicBrainz Rediger på Wikidata

* (en) Jiri Starek på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** MusicBrainz **·** Discogs **·** AllMusic
 |
**Ekskresjon** er «prosessen med at en organisme eliminerer avfall fra stoffskiftet og annet materiale som det ikke er bruk for. Det er en essensiell prosess hos alle livsformer. I encellede organismer kvitteres avfall gjennom cellens overflate. De høyere plantene eliminerer gasser gjennom stomata, eller porer, på bladenes overflate. Flercellete dyr har særskilte organer for ekskresjon. Hos mennesker er hovedorganene for ekskresjon nyrene og tilhørende urinveisorganer, og gjennom disse blir urinen eliminert (se urinveiene), og tykktarm og endetarm – ut gjennom disse blir fast avfall kvittert. Huden og lungene har også ekskresjonsfunksjoner: huden eliminerer vann og salt i svette, og lungene avgir vanndamp og karbondioksid.»

Hos pattedyr for eksempel er de to hovedprosessene for ekskresjon dannelse av urin i nyrene og dannelsen av karbondioksid (et menneskes viktigste avfallsprodukt fra stoffskiftet) i cellene som resultat av respirasjon som så blir pustet ut fra lungene.

Avfallsproduktene elimineres henholdsvis gjennom urinering og utpusting (ekshalering). I urinen skjer hormonell kontroll av ekskresjonen i de nyrenes distale tubuli etter anvisning fra hypotalamus.

Perspirasjon er en annen ekskresjonsprosess som fjerner salter og vann, selv om hovedfunksjonen er å nedkjøle kroppen.

Hos insekter blir et system som gjør bruk av malpighiske tubuli benyttet til å utskille metabolsk avfall til tarmene. Det metabolske avfallet føres så ut av kroppen sammen med avføringen.

Se også
-------

* Urinering
* Perspirasjon
* Defekasjon
* Respirasjon (fysiologi)

| * v
* d
* r
Fysiologi |
| --- |
| Stoffskifte | Ekskresjon **·** Fordøyelse (system) **·** Fotosyntese **·** Kjemosyntese **·** Åndedrett |
| Regulering | Osmotisk **·** Temperatur |
| Sirkulasjon | Blodomløp **·** Lymfesystem |
| Kontrollsystemer | Hormonsystem **·** Nervesystem (Sanseorganer **·** Muskelfunksjon **·** Elektriske organer) |
| Relaterte artikler | Immunforsvar **·** Psykofysiologi |

|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica **·** Encyclopædia Britannica **·** Encyclopædia Universalis **·** LCCN **·** NDL **·** NKC **·** BNE
 |
**MTU Friedrichshafen GmbH** er en tysk motorfabrikk som er en av de ledende produsentene av hurtiggående dieselmotorer og fremdriftsystemer til bruk utenfor veitransport. MTU Friedrichshafen er et datterselskap av Rolls-Royce. 

Firmaet har sine røtter i 1909, da det ble stiftet som Luftfahrzeug-Motorenbau GmbH av Wilhelm Maybach, og hans sønn Karl Maybach. I 1912 flyttet de bedriften fra fra Bietigheim-Bissingen til sin nåværende hjemby Friedrichshafen. I 1918 byttet firmaet navn til Maybach-Motorenbau GmbH. MTU Friedrichshafen er et resultat av sammenslåinger av Daimler Benz, Maybach Motoenbau og MAN Turbo sine divisjoner som produserte hurtigløpende dieselmotorer med sylindervolum under 12 liter pr sylinder. 

Varemerket MTU representeres i Norge av Bertel O. Steen Teknikk AS. 

MTU var tidlig ute med teknologi, som 6-ventils topper, sekvensiell turbolading, sylinderrekkeutkobling, elektronisk motorstyring og magnetisk kompenserte motorer.

Eksterne lenker
---------------

* (de) Offisielt nettsted Rediger på Wikidata

* (en) MTU Friedrichshafen – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
Miniatyr til måneden desember, fra *Grimanibreviaret*, illuminert av Gerard Horenbout med Alexander og Simon Bening
**Grimanibreviaret** er et middelaldersk breviar, utført som illuminert manuskript i Gent og Brugge ca 1515-1520. Det ble eid, skjønt muligens ikke opprinnelig bestilt, av kardinal Domenico Grimani.

Beskrivelse
-----------

Miniatyrene i breviaret utgjør dels helsidebilder, dels dekorative initialer, dels ornamentale randmalinger. Blant helsidesbildene finnes bibelske scener, 12 kalenderbilder. Her fremtrer det nederlandske landskapsmaleriet og sedebildet. Dekorasjonene er utført særlig av kunstnerfamilien Bening, særlig Simon Bening. Andre kunstnere er Lieven fra Antwerpen og Gerard fra Brugge, sistnevnte muligens identisk med Gerard Horenbout fra Gent, og Mesteren av Jakob IV av Skottland.

Manuskriptet var lenge i San Marco-basilikaens bibliotek i Venezia.

Det betraktes som et hovedarbeid blant Gent-Brugge-skolens flamske illuminerte manuskripter.

Eksempler
---------

* Adam og EvaAdam og Eva
* Breviarium Grimani, februarBreviarium Grimani, februar
* Breviarium Grimani, maiBreviarium Grimani, mai
* Jomfruens mystiske attributterJomfruens mystiske attributter

Litteratur
----------

* Ingo Walther og Norbert Wolf: *Codices illustres. Chefs-d'œuvre de l'enluminure*, Paris, Taschen,‎ 2005 (ISBN 382285963X), s. 412-413
* McKendrick et Thomas Kren: *Illuminating the Renaissance : The Triumph of Flemish Manuscript Painting in Europe*, Los Angeles, Getty Publications,‎ 2003, 591 s. ISBN 978-0-89236-704-7, s.420-424 (og note 126)

Referanser
----------

1. ↑  T Kren & S McKendrick (red.): *Illuminating the Renaissance: The Triumph of Flemish Manuscript Painting in Europe*, Getty Museum/Royal Academy of Arts, s. 420-424 & passim, 2003, ISBN 1-903973-28-7

Eksterne lenker
---------------

* Wikimedia Commons

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** SUDOC
 |
Dette designet for en amulett kommer fra *Black Pullet* grimoire. Brodere det på en svart silkeduk, og si «Nades, Suradis, Maniner», og en ånd skal da komme til syne; befal ånden «Sader, Prostas, Solaster», og ånden vil gi deg sann kjærlighet. Si «Mammes, Laher» når du har fått nok av denne kjærligheten.**Grimoire** er en bok som beskriver magisk tro og praktisering av magi, skrevet fra slutten av middelalderen og 1700-tallet. Slike bøker inneholdt lister over engler og demoner, henvisning på hvordan man skulle kunne kaste trylleformular og forbannelser, blande medisiner, kalle på vesener fra en annen verden, og lage talismaner. 

Ordet *grimoire* er fra gammelfransk «gramaire» og det er fra den samme språkroten som både grammatikk og glamour. Det er delvis ettersom latinsk grammatikk på senmiddelalderen var grunnleggende for utdannelse i skolen og på universitetene, begge håndtert og kontrollert av kirken, og for en analfabet, noe som var flertallet av befolkningen, var alle ikke-kirkelige bøker antatt å være enten suspekte eller magiske eller begge deler. En grammatikk er for både den skriftlærde og analfabeten en beskrivelse av et sett av symboler og hvordan man skal kunne kombinere dem for å skape riktige setninger. Tilsvarende er en skyggebok eller grimoire en beskrivelse av et sett av magiske symboler og hvordan å kombinere dem riktig.

  

På slutten av 1800-tallet ble flere av disse tekstene, inkludert Abra-Melin-teksten og *Salomos nøkler*, gjenkrevet av magiske organisasjoner med fantasifulle navn som Hermetic Order of the Golden Dawn og Ordo Templi Orientis. Mystikeren og fantasten Aleister Crowley, en engelsk skikkelse som bevegede seg i begge organisasjoner, framhevet slike tekster og skrev selv tilsvarende, noe som har vært inspirasjoner for moderne bevegelser som Wicca og Satanisme og tilsvarende.

Se også Svarteboka.

  

* Tekst fra de viktigste grimoirer her.
Eksosgasstemperaturmåler på småfly.
**Eksosgasstemperaturmåler** , EGT, er et måleinstrument på dashbordet på mange småfly. Det måler temperaturen enten på topplokket, eller i eksosmanifoilen.

Temperaturen på eksosgassen har nær sammenheng med blandingen mellom luft og bensin som kommer inn i sylinderen og blir antent. Når flyet klatrer og kommer opp i tynnere luft blir fort blandingen "for fet", det vil si har for lite luft i forhold til bensinmengden.

Miksture
--------

På dashbordet i flyet er et rødt håndtak, betegnet «miksture», oftest ved siden av throttlen/ gasshåndtaket som gjør blandingen magrere når det trekkes ut. Når flyet har kommet opp i en høyde der det skal fly over litt tid, vil flyveren justere dette utover enten ved å trekke det tilbake, eller ved å skru det mot klokka da det går sakte utover. Når blandingsforholdet blir riktig vil eksosgasstemperaturen stige. En forhåndsinnstilt gul viser indikerer nivået for riktig eksosgasstemperatur. Dersom miksture trekkes lenger ut vil motoren miste turtall og eksosgasstemperaturen viser høyere verdi enn den forhåndsinnstilte.

Dersom flyet flyr over tid med for mager blanding og dermed for høy eksosgasstemperatur vil temperaturen skade motoren, spesielt ventilene.

Motoren stoppes etter flyturen ved å trekke Miksture helt ut. Etterat motoren er stoppet slåes tenningen av.
**MTV Unplugged** er en live EP av den amerikanske sanger-låtskriver Mariah Carey, utgitt i USA 2. juni 1992 av Columbia Records. Etter suksessen til Careys forrige to album, og flere kritikkere mente Carey var en "studioartist", organiserte Sony BMG et liveshow i Kaufman Astoria Studios, New York 16. mars 1992. 

Showet, med tittelen MTV Unplugged, ble opprinnelig sendt på MTV for å markedsføre Careys album Emotions. Etter suksessen ble showet imidlertid utgitt som en EP, med en tilhørende VHS med tittelen MTV Unplugged.

Etter utgivelsen fikk EP generelt positiv kritikk fra musikkritikere, hvor mange roste Careys vokal. Kommersielt var albumet en suksess, og ble nummer tre på Billboard 200, og ble sertifisert fire ganger platina av RIAA. Dette tilsvarer rundt to millioner eksemplarer i USA. 

I tillegg opplevde EP sterk suksess i flere internasjonale markeder, som Nederland og New Zealand, hvor den nådde nummer én og ble sertifisert som dobbelt platina. MTV Unplugged kom på topp 5 i Storbritannia, og topp 10 i Australia og Canada.

"I'll Be There" ble valgt som hovedsingel fra albumet. Den ble gitt ut en måned før lanseringen av albumet, og ble til slutt Careys sjette #1 i USA, og en av de få sangene som har gjort det av to forskjellige artister. Globalt var sangen vellykket, og toppet hitlistene i Canada, Nederland og New Zealand. Samt oppnådde topp fem plassering i Irland og Storbritannia. Etter suksessen ble sangen "If It's Over", en sang fra Careys andre studioalbum Emotions, gitt ut på grunn av suksessen til showet og EP-en.

Eksterne lenker
---------------

* (en) *MTV Unplugged* på Discogs Rediger på Wikidata

* (en) *MTV Unplugged* på MusicBrainz Rediger på Wikidata

* (en) *MTV Unplugged* på AllMusic Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz
 |
| Artikkelen inngår i serien om
**Norsk forvaltningshierarki** |
| --- |
|  |
| **Politisk nivå** |
|  Statsråd  Statssekretær  Politisk rådgiver |
| **Administrativt nivå** |
|  Departementsråd (utenriksråd, regjeringsråd)  ekspedisjonssjef  spesialrådgiver  avdelingsdirektør  underdirektør  |
| **Eldre benevnelser** |
|  byråsjef  fullmektig  kopist  |

**Ekspedisjonssjef** er tittelen på en avdelingsleder i et norsk departement. Det er den nest høyeste embetsmannsstilling etter departementsråden. Tittelen benyttes også av Riksrevisjonen.

Tittelen reflekterer ansvar for å sende ut, «ekspedere», brev og offisielle skriv fra departementet. Tidligere var de fleste med dette ansvaret tittelen ekspedisjonssekretær, og kun noen av disse ekspedisjonssjef. På 1900-tallet ble ekspedisjonssjef den vanlige betegnelse for avdelingsleder i et departement.

Ved lovfestingen av Universitetsfundatsen for det kongelige Norske Frederiks Universitet i Christiania (nå Universitetet i Oslo) fastslo man samtidig at alle ekspedisjonssekretærer skulle ha «høiere videnskabelig Dannelse», noe som innebar embetseksamen i teologi, jus, medisin, eller historisk-filosofiske fag. Frem til 1939 var kravet om embetseksamen ubetinget, inntil ny lovgivning åpnet for at Kongen kunne fravike kravet.

Det formelle kravet om embetseksamen utgikk etter at Lovstrukturutvalget i 1990 påpekte at departementsrådene, som fikk sin inntreden i departementene på 50-tallet, ikke hadde et tilsvarende krav om embetseksamen. Utvalget påpekte i tillegg at når Kongen er tilsettingsmyndighet for alle ekspedisjonssjefer, og Kongen også er dispensasjonsmyndighet etter loven, har loven i seg selv ikke lenger noen betydning. Loven ble følgelig opphevet fra 1990.

Referanser
----------

1. ↑  Lov av 28. juli 1824 nr. 00 indeholdene Fundats for det Kongelige Norske Frederiks Universitet i Christiania § 39.
2. ↑  Lov av 9. juni 1939 nr. 1 om vilkår for utnevning til ekspedisjonsjef i regjeringsdepartementene.
3. ↑  NOU 1990:9 s. 32
4. ↑  Lov av 15. juni 1990 nr. 18 om opphevelse av foreldede lover, i kraft samme dag.
Distrikt Grevenmacher; Echternach (1), Grevenmacher (2) og Remich (3).
**Grevenmacher** er et tidligere distrikt i Luxembourg. Det ble avskaffet i 2015. Distriktet bestod av kantonene Echternach, Grevenmacher og Remich. Det lå i den østlige delen av Luxembourg og grenset i nord til Rheinland-Pfalz i Tyskland, i vest til distriktene Diekirch og Luxembourg, i øst til Rheinland-Pfalz og Saarland, og i sør til den franske regionen Lorraine).

Referanser
----------

1. ↑  «Finis les intermédiaires entre Etat et communes: Le ministre de l'Intérieur annonce la fin des districts». 19. juli 2014. Besøkt 26. september 2016.

Eksterne lenker
---------------

* (en) Former Grevenmacher District – kategori av bilder, video eller lyd på Commons Rediger på Wikidata

| * v
* d
* r
Luxembourgs kantoner |
| --- |
| 
* Capellen
* Clervaux
* Diekirch
* Echternach
* Esch-sur-Alzette
* Grevenmacher
* Luxembourg
* Mersch
* Redingen
* Remich
* Vianden
* Wiltz

 | Luxembourgs flagg |
| ISO 3166-2:LU |


|  |  |
| --- | --- |
| Oppslagsverk/autoritetsdata | GeoNames **·** MusicBrainz
 |
**Rian Craig Johnson** (født 17. desember 1973 i Maryland) er en amerikansk regissør og manuskriptforfatter.

Johnson ble født i Maryland, men vokste opp i San Clemente i California. Hans bror er musikkprodusenten Aaron Johnson, og han er fetter med komponisten Nathan Johnson, som har skrevet musikken til alle hans spillefilmer. Fetterne har dannet en musikkgruppe kalt The Preserves.

Johnson har regissert tre spillefilmer: *Brick* (2005), *The Brothers Bloom* (2008) og *Looper* (2012). De tre filmene tangerer tre forskjellige filmsjangre. Debutfilmen *Brick* er et kriminaldrama med Joseph Gordon-Levitt i hovedrollen. Filmen ble belønnet med «Special Jury Prize for Originality of Vision» under Sundance Film Festival i 2005. *The* *Brothers Bloom* er en dramakomedie om to bedragere spilte av Mark Ruffalo og Adrien Brody. Filmen vant Bronsehesten ved Stockholms filmfestival i 2008. *Looper* er en sciencefictionfilm med Joseph Gordon-Levitt i hovedrollen. Han var også regissøren til *Star Wars: The Last Jedi*.

Referanser
----------

1. ↑   Discogs, Discogs artist-ID 2138939, besøkt 9. oktober 2017[Hentet fra Wikidata]
2. ↑   Internet Speculative Fiction Database, ISFDB forfatter-ID 195838, besøkt 9. oktober 2017[Hentet fra Wikidata]
3. ↑   .  Manglende eller tom `|tittel=` (hjelp)
4. ↑   .  Manglende eller tom `|tittel=` (hjelp)

Eksterne lenker
---------------

* (en) Rian Johnson på Internet Movie Database Rediger på Wikidata

* (da) Rian Johnson på Filmdatabasen Rediger på Wikidata

* (da) Rian Johnson på Scope Rediger på Wikidata

* (fr) Rian Johnson på Allociné Rediger på Wikidata

* (en) Rian Johnson på AllMovie Rediger på Wikidata

* (en) Rian Johnson hos Rotten Tomatoes Rediger på Wikidata

* (en) Rian Johnson hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** BBC Things **·** Discogs
 |